**Anna Kilponen** (s. 16. toukokuuta 1995 Orivesi) on suomalainen jääkiekkoilija, pelipaikaltaan puolustaja. Hän laukoo vasemmalta.

Kilponen on edustanut kaudesta 2022–2023 lähtien PHF:ssä pelaavaa Metropolitan Rivetersiä. Aiemmin hän pelasi Naisten liigassa Tampereen Ilveksessä kausilla 2009–2011 sekä 2014–2015 ja 2020–2022, jolloin toimi joukkueen kapteenina. Lisäksi hän on edustanut Team Oriflame Kuortanetta 2011–2014, Pohjois-Dakotan yliopiston joukkuetta 2015–2017, Quinnipiacin yliopiston joukkuetta 2017–2019, Svenska damhockeyliganissa Linköping HC:tä 2019–2020 ja Venäjän sarjassa pelaavaa kiinalaista KRS Vanke Raysia keväällä 2021. Myös kevään 2022 Kilponen pelasi Vanke Raysissa ja oli voittamassa Venäjän-mestaruutta. Hän voitti Ilveksessä Suomen-mestaruuden 2010, sai SM-hopeaa 2011 ja SM-pronssia 2015. Hän kuului Euroopan cupin voittaneeseen Ilveksen joukkueeseen 2011. Hänet on valittu SM-sarjan / naisten liigan All Stars -joukkueeseen kausilla 2010–2011, 2013–2014 ja 2020–2021.

Kilponen pelasi alle 18-vuotiaiden MM-kilpailuissa 2011, 2012 ja 2013. Vuoden 2011 kisoissa Suomi sai pronssia ja vuoden 2012 kisoissa Kilponen toimi joukkueen kapteenina. Naisten MM-kilpailuissa hän sai pronssia 2015 ja 2017. Hän on kuulunut Suomen MM-joukkueeseen myös 2012, 2013 ja 2016 sekä olympiajoukkueeseen Sotšissa 2014. Hän on pelannut 109 naisten maaottelua, joissa hän on tehnyt viisi maalia ja antanut 12 maalisyöttöä. MM-kilpailujen 30 ottelussa hän on tehnyt ja syöttänyt yhden maalin. Olympialaisten kuudessa ottelussa hän on antanut kaksi maalisyöttöä. Hän on pelannut maajoukkueessa viimeksi kaudella 2017–2018.

Kilponen on pelannut SM-sarjassa / naisten liigassa 193 runkosarjaottelua, joissa hän on tehnyt 41 ja syöttänyt 82 maalia. Pudotuspelien 63 ottelussa hän on viimeistellyt 25 ja syöttänyt 37 maalia. Yhdysvaltojen yliopistosarjassa hän pelasi 124 ottelua, joissa hän teki kolme ja syötti 23 maalia. Ruotsin pääsarjan 36 runkosarjaottelussa hän teki yhden ja syötti kaksi maalia. Pudotuspeleissä hän pelasi kaksi ottelua ilman tehopisteitä. Venäjän liigan runkosarjassa hän pelasi 12 ottelua, joissa teki kaksi ja syötti kolme maalia. Pudotuspelien 11 ottelussa hän teki tehopisteet 2+2. PHF:n 24 runkosarjaottelussa hän on antanut 12 maalisyöttöä.

Kilponen on suorittanut Yhdysvalloissa psykologian kandidaatin tutkinnon, ja opiskellut sosiaalipsykologian maisteriksi Tampereen yliopistossa.

Lähteet
-------

1. 1 2 3 4 5 6  ANNA KILPONEN *eliteprospects.com*. Viitattu 26.5.2023. (englanniksi)
2. 1 2 3  Anna Kilponen *eurohockey.com*. Viitattu 15.4.2015. (englanniksi)
3. 1 2  Kapteeni Kilponen luottaa joukkueeseensa MM-kisoissa *leijonat.fi*.  27.12.2011.  Arkistoitu 15.4.2015. Viitattu 15.4.2015.
4. ↑  Karjalainen, Anssi: Noora Räty ja maajoukkuetähdet jäivät sodan alettua Venäjälle – voittivat mestaruuden *www.iltalehti.fi*. Viitattu 31.8.2022.
5. ↑  ILVES *eliteprospects.com*. Viitattu 19.1.2016. (englanniksi)
6. ↑  PLAYER STATISTICS BY TEAM ILV - Ilves Tampere *iihf.com*. Viitattu 19.1.2016. (englanniksi)
7. ↑  Ilves writes history *iihf.com*.  27.2.2011. Viitattu 19.1.2016. (englanniksi)
8. ↑  Tyttöjen jääkiekkomaajoukkueelle historiallinen MM-pronssi  8.1.2011. mtv3.fi. Viitattu 12.4.2012.
9. ↑  Bronze medal *eurohockey.com*. Viitattu 14.4.2017. (englanniksi)
10. ↑  Suomi hakee tällä ryhmällä paluuta MM-mitalikantaan *yle.fi*.  18.3.2013.
11. ↑  Tällä joukkueella Naisleijonat hakee mitalia Sotshista  18.12.2013. Yle. Viitattu 18.12.2013.
12. ↑  Viljanen, Markus: Leijonat – Anna Kilponen teki paluun Suomeen viiden ulkomailla vietetyn vuoden jälkeen  21.9.2020. Suomen Jääkiekkoliitto.